Penerbangan 222 TransAsia Airways

Penerbangan 222 TransAsia Airways (GE222/TNA222) adalah sebuah penerbangan penumpang dalam negeri yang dijadualkan yang menggunakan pesawat ATR 72-500 yang terhempas semasa sebuah percubaan mendarat di Magong, Pulau Penghu, Taiwan, pada 23 Julai 2014. Ia mencuba sebuah go-around setelah percubaan mendarat yang tidak berjaya sebelum terhempas. Penerbangan 222 sedang menerbang dari Lapangan Terbang Antarabangsa Kaohsiung ke Lapangan Terbang Magong dengan 54 penumpang dan 4 anak kapal. 

Tol kematian telah mencapai 48 dan 10 orang terselamat kehempasan tersebut, disemak dari laporan-laporan terawal iaitu 51 kematian. Taufan Matmo telah melalui Taiwan lebih awal hari itu, menyebabkan angin yang kuat serta hujan deras dan lebat; kira-kira 200 penerbangan telah dibatalkan awal hari itu disebabkan oleh hujan dan angin lebat. Ini merupakan kemalangan penerbangan pertama Taiwan yang membawa kematian dalam 12 tahun.

Pesawat
Pesawat yang terhempas ini adalah ATR 72, MSN 1145, dengan daftar B-22817. Pesawat ini pertama kali terbang tanggal 8 April 2014 dan diserahkan kepada TransAsia Airways pada 14 Mei 2014. Pesawat ini menggunakan 2 engin Pratt & Whitney Canada PW127 .

Terhempas
Pesawat ini sedang terbang menuju Kepulauan Penghu dari Kaohsiung, tetapi terpaksa melakukan pendaratan cemas di County Penghu. Terdapat 58 orang di dalam pesawat, beberapa penumpang  di dalamnya selamat dan cedera.Punca kemalangan ialah Taufan Matmo melintasi Taiwan dan Penghu disertai hujan lebat pada  waktu pagi. 200 penerbangan telah membatalkan perjalanan ekoran taufan itu. Ini adalah kemalangan udara pertama dalam tempoh 12 tahun. 

Cubaan pendaratan pertama di Lapangan Terbang Magong gagal. Juruterbang kemudian meminta untuk melakukan pendaratan kedua, lalu hilang hubungan dengan menara kawalan.Pesawat ini dilaporkan jatuh di bandar Huhsi dan menyebabkan dua rumah hangus terbakar.

Juruterbang pesawat bernama Lee Yi-liang dan pembantunya ialah Chiang Kuan-hsing. Mereka berdua memiliki pengalaman terbang selama 22,994 jam dan 2392 jam serta wibawa mereka tidak perlu dipertikaikan.

Nota

Rujukan

Pautan luar 
TransAsia Airways
(Cina (Taiwan)) "復興航空說明稿"
(Cina (Taiwan)) "復興航空說明稿 2014.07.23 (Archive)
(Cina (Taiwan)) Notice.html (Archive)
(Inggeris) ATR statement on TransAsia’s flight GE222 (Archive), ATR Aircraft, 23 Julai 2014.